Prokureur.co.za - Tuisblad TuisbladKontak OnsProkureurs en Regsfirmas registreer hierLees ons Vrywaring	VIND 'N REGSFIRMA Sandton
Gauteng / Ander
Wes Kaap / Ander
Stellenbosch / Paarl / Worcester
KZN / Ander
Oos Kaap / Ander
Limpopo SLAAN DIE REG NA Arbeidsreg
Patente en Handelsmerke
Persoonlike Beserings Reg
Testamente en Boedels
Wetgewing 250 Wette LegalServe – Elektroniese diens Juta - nuwe vrystellings PROKUREURS IN SUID-AFRIKA Engels isiXhosa isiZulu Setswana
Dit is die tuisblad, met ekstensiewe algemene inligting oor prokureurs en die reg in Suid-Afrika. Hier kan jy 'n prokureur soek of 'n Suid-Afrikaanse prokureursfirma, soek , hul is per provinsie gelys. Vir meer inligting oor spesifieke wetlike onderwerpe kies eenvoudig en klik op die onderwerp van jou keuse hierbo. Op hierdie webwerf kan jy die wet navors oor 'n wye verskeidenheid van regsonderwerpe. Die webblad beevat meer as 250 Wette vir diegene wat belangstel om regsonderwerpe in diepte wil bestudeer. Hierdie webwerf is 'n omvattende wetlike hulpbron met meer as 365 vrae oor Suid-Afrikaanse reg.
Hetsy u nodig vind om dringend met ‘n Prokureur te konsulteer of slegs in die toekoms dit nodig mag ag, is dit nou ‘n goeie geleentheid om meer te leer van Prokureurs en die Reg in Suid Afrika - Dit kan u van hulp wees om goed ingeligte besluite te neem wanneer u die dienste van ‘n prokureur benodig!
Hoe kan die nuwe Wet op Beskerming teen Teistering my beskerm as ek geteister word?
Wat moet ek doen indien ek gepla of gedreig word m.b.t. ‘n skuldrekening wat ek nie aangegaan het nie
Advokate (genoem ‘barristers’ in Engeland) maak die ‘balie’ op en word algemeen na verwys as ‘counsel’ in Engels. Hulle spesialiseer in die voorbereiding van hofsake, verskyning voor die hof en ander tribunale en in die verskaffing van regsopinies. Hulle word nie toegelaat om vennootskappe te vorm nie en mag slegs namens ‘n lid van die publiek optree indien opdrag gegee deur sodanige persoon se prokureur. In Desember 2016 was daar 7620 praktiserende advokate in Suid Afrika, wie almal onder die vaandel van die Suid Afrikaanse Balie Raad verenig is. Sedert April 2015 was daar 239 regters en 1568 landdroste permanent in diens in die land.
Prokureurs (genoem ‘solicitors’ in Engeland) maak die ‘sy balie’ op en word algemeen na verwys as ‘lawyers’ in Engels. Prokureurs is die algemene praktisyns van die reg, en verrig verskeie regsfunksies. Hulle hanteer regsaangeleenthede, skakel direk met hulle kliënte en praktiseer as eenmansake of in klein, medium, of groot vennootskappe. In Desember 2016 was daar 24 912 praktiserende prokureurs in Suid Afrika, wie almal onder die vaandel van die Prokureursorde van Suid Afrika verenig is. Hierdie webwerf het te make met Prokureurs
Die Regspraktyk Wet is onlangs deur President Zuma onderteken. Die wet bepaal dat ‘n Regspraktisynsraad van 7 lede die prokureurs- en advokaats professies vanuit een kantoor sal reguleer. Die Minister van Justisie sal 3 van hierdie lede aanwys. Hoostuk 1 en 2 van Hoofstuk 10 (Nasionale Forum en Oorgangsbepalings) tree in werking op 1 Februarie 2015. Die voorsienings gemaak in die Prokureurswet 53 van 1979 bly van krag en die vier provinsiale wetsgenootskappe bly gevolglik die statutêre liggame wat prokureurs reguleer totdat die Regspraktyk Wet oor die volgende drie jaar ingefaseer word. Die nasionale algemene Rules for the Attorney's Profession het op 1 Maart 2016 in werking getree.
Aktebesorging kostes word voorgelê ooreenkomstig ‘n bepaalde skaal van ‘n amptelike tarief. Indien u dit oorweeg om onroerende eiendom te koop, kan u die Prokureur, Oordrag en Verbandkostes hier bepaal:
Indien u vir die eerste keer ‘huis koop’ kan u miskien kwalifiseer vir ‘n subsidie – hier kan u meer lees.
In sake wat sivielregtelik van aard is, hetsy in ‘n Landdros Hof of in ‘n Hoog- geregshof geding, word fooie bepaal ooreenkomstig ‘n vaste skaal soos uiteengesit in ‘n amptelike tarief. Die laaste wysigings is op 23 Januarie 2015 geteken en tree in werking op 24 Februarie 2015. Dit is in die Staatskoerant gepubliseer en u kan dit hier lees. Indien die kliënt vooraf toegestem het daartoe en na behore daaromtrent ingelig was, mag die prokureur sy heffingsskaal verhoog.
Vir nie litigasie aangeleenthede (‘n aangeleentheid wat nie die hof bereik nie), sal fooie gehef word soos ooreengekom met u prokureur, en is gewoonlik gebaseer op ‘n uurlikse tarief (of gedeelte daarvan) welke tarief aan u geopenbaar sal word alvorens die prokureur met sy werksaamhede sal voortgaan.
Indien u toegetree het tot ‘n ‘bedingingsfooi’ ooreenkoms met u prokureur, die Wet op Gebeurlikheidsgelde, 1997(Wet 66 van 1997) ingevolge waarvan die prokureur nie fooie van u sal verhaal tensy u die saak ‘wen’ nie, mag die prokureur ‘n addisionele fooi van u verhaal of ‘n persentasie van die opbrengs verhaal soos ingewin van die party wie hy of sy geregtelik vervolg het.
Vir Kriminele sake, mag ‘n prokureur ‘n tarief wat uurliks, daagliks of ‘n globale fooi uitmaak om die saak in sy geheel te hanteer, van u hef - sien ons afdeling oor Kriminele Reg vir meer inligting hieroor. Nevetec is ‘n maatskappy wat spesialiseer in die uitwis van kriminele rekords en om klarings-sertifikate te bekom van die SAPD, en hier kan u meer lees oor hul dienste.
No2. Wat as ek nie die dienste van ‘n prokureur kan bekostig nie?
Regsversekering Die meeste van ons sal regsprobleme ondervind gedurende ons leeftyd. As u bekommerd is oor regskostes, is regsversekering moontlik u oorweging werd.
LegalWise is die voorloper in die verskaffing van regshulp, regsadvies en die dekking van regskoste vir siviele, kriminele en arbeidsverwante kwessies aan hul Lede via direkte, telefoniese en epos-gebaseerde regsdienste deur meer as 80 dienspunte en meer as 300 geaffilieerde prokureursfirmas. LegalWise bied drie regsplanne aan die mark, elk met verskillende dekking en waardetoegevoegde dienste vir 'n maandelikse premie. Kliek hier vir meer inligting. Regsopinies – ProbonaSake is ‘n ope, aanlyn platform wat ontwikkel is as hulpmiddel vir gewone mense om die regstelsel te kan ontleed ten einde hul regte en vryhede te verseker. Deur u aangeleendheid op ProbonaSake te lys sal u die gratis opinies en/of advies van ‘n wye en ope netwerk van regskundiges uitnooi. U kan u kwelsake hier indien. Elektroniese Dokumentasie – Regtelike entiteite kan dokumente nou elektronies bedien en uitruil in enige Suid Afrikaanse gebied teen ‘n fraksie van die normale kostes. LegalServe is ‘n leier in die veld en u kan meer oor die firma hier lees.
LetLight Legal Consultants kan behulpsaam wees in die hersiening en opstel van verskeie kommersiële en u kan hier ‘n oorsig van hul dienste lees.
Die RHR verskaf finansiële ondersteuning aan mense wat andersins nie regskostes kan bekostig nie. In Oktober 2012 het RHR die Parlement in kennis gestel dat daar in die periode vir die vorige jaar, aan meer as 680 000 armoedige mense Regshulp en regsadvies verleen was. Regshulpraad SA word beheer deur die Grondwet van die Republiek van Suid-Afrika (Wet 108 van 1996).
Universiteit Regsklinieke – Die meeste universiteite se regsfakulteite het regsklinieke waar mense om hulp aansoek kan doen. Hierdie regsklinieke neem dikwels ook regshulp instruksies van die RHR.
Hof vir Klein Eise - Eise tot en met R15 000
Indien u ‘n eis teen iemand het ten bedrae of ten waarde van R15 000 (verhoog van R12 000 tot R15 000 op 1 April 2014) of minder kan u die Hof vir Klein Eise nader - Hier is ‘n lys van HKE’s, wat in die Landdros- kantore gestasioneer is. U mag nie gebruik maak van ‘n prokureur in ‘n HKE beding nie maar u mag wel advies van ‘n prokureur ontvang ten einde voor te berei vir u saak. Die dienste van die HKE is gratis maar die hof hef tog‘n klein fooi om vir die kostes van die dagvaardings en die fooi van die Balju van die Hof voorsiening te maak. (Hier is die lys van Balju Kantore). ‘n Kommissaris is voorsittend tot die verrigtinge en hy of sy besluit wie reg en wie verkeerd is. Indien u eis vir meer is as R15 000 is mag u dit afskaal sodat u eis R15 000 of minder uitmaak.
Baie verbruikers se regsgeskille kan besleg word sonder die hulp van ‘n prokureur Sien ons afdeling oor Verbruikersreg wat u regte verduidelik en wie om te nader wanneer u ‘n probleem ondervind.
Statutêre Liggame is bemagtig om bystand te verleen ten einde regsgeskille te besleg. Dit is gewoonlik goedkoper om van hierdie liggame gebruik te maak as die howe en geskille word ook gouer opgelos.
Huur Behuising Tribunaal, daargestel ingevolge die Wet op Huurbehuising. Sien ons afdeling oor Huur en Verhuur vir meer besonderhede.
KVBA daargestel ingevolge die Wet op Arbeidsverhoudinge – sien ons afdeling oor Arbeidswetgewing vir meer besonderhede.
Pensioenfonds Beregter, daargestel ingevolge die Wet op Pensioenfondse. Sien ons afdeling oor Verbruikers Reg vir meer inligting.
Nie- winsgewende Organisasies, asook behoeftige persone, (daardie persone met min of geen geld) wat regshulp benodig kan aansoek doen by die toepaslike Provinsiale Prokureursorde wat die aansoeke sal oorweeg en aanstuur na Prokureurs en Regsfirmas wat gebiedkundig is rakende u vraagstuk. Prokureurs verrig sodanige take op ‘n pro bono grondslag as deel van gemeenskapdiens. Volgens die Prokureursorde is daar in 2013 meer as 2000 pro bono sake verwys na prokureurs. Let asseblief daarop: hulp sal nie outomaties verleen word enkel grondig daartoe dat u NRO aansoek gedoen het nie. As algemene riglyn, sal dit afhang van die aard van die verlangde regshulp, of die NRO formeel gestig was, en of daar geouditeerde finansiële state beskikbaar is ten einde die prokureursorde in staat te stel om te bepaal of dit bekostigbaar vir die NRO sou wees om sy regs fooie self te betaal.
U kan die volledige lys bekom van provinsiale kontak persone en nommers in ons afdeling oor NRO Reg hier. NRO's word bestuur i.t.v. die Non- Profit Organisation's Act,1997.
U mag die Gelykheidshof nader- (Hier is ‘n lys van al die Gelykheidshowe wat gestasioneer is in die Landdroshowe). Enige persoon of Vereniging wat optree in eiebelang of in belang van andere mag ‘n saak voor die Gelykheids hof plaas. Hierdie howe het die bevoegdheid om te konsilieer en te besleg, interdikte toe te staan, betaling vir skadevergoeding te beveel en ‘n persoon te beveel om verskoning aan te teken.
Diskriminasie teen u kan plaasvind op een van die volgende gronde: ras, geslag, swangerskap, huwelikstatus, etnisiteit of sosiale herkoms, ouderdom, kleur, seksuele oriëntasie, ongeskiktheid, geloof, kultuur, taal, of geboorte. Dit is nie nodig om ‘n prokureur te bekom om ‘n saak voor die Gelykheidshof te plaas nie. Diskriminasie in die werksplek word mee gehandel deur die Arbeidshowe.
U kan ook Die Suid Afrikaanse Menseregtekommissie (SAMRK) nader, wie mensereg skendings ondersoek. Hulle kan ook reël dat iemand ‘n prokureur bekom om sy regte te verdedig, en kan ook sake voor die hof plaas. SAMRK is ‘n onafhanklike liggaam en is slegs onderworpe aan die Konstitusie en Parlement. Enigeen kan ‘n klagte voor SAMRK l? en u mag dit sonder ‘n prokureur doen. Volgens die Kommissie behels aantygings van rassisme 80% van die 10 000 klagtes wat die Kommissie jaarliks gemiddeld ontvang.
Indien u sou voel dat daar teen u gediskrimineer is op grond van geslag, kan u ‘n klagte indien by die Kommissie vir Geslagsgelykheid (KGG). Die KGG is ‘n onafhanklike liggaam verantwoordbaar slegs aan die Konstitusie en die Parlement. Enigeen kan ‘n klagte voor hulle plaas en u kan dit sonder ‘n prokureur doen.
U mag die kantore van die Openbare Beskermer nader as u benodig dat enige van die volgende eise ondersoek word: wanadministrasie van die regering, regeringsamptenare wat hulle magte misbruik, onbetaamlike optrede van publieke beamptes, en korrupsie van openbare fondse deur publieke beamptes. Die Openbare Beskermer mag ook geskille besleg, en verwys aangeleenthede na ander agentskappe. In die Augustus 2013 jaarlikse verslag aan die Parlement het die Publieke beskermer meegedeel dat haar kantoor 33 777 klagte ontvang het vir die 2012 tot 2013 periode, wat 6 400 meer was as die vorige jaar, en waarvan 22 400 afgehandel was. Hier is ‘n lys van Kantore van die Openbare Beskermer.
Die Prokureursorde van Suid Afrika tesame met die samestel- lende lede daarvan, organiseer ‘n Nasionale Testament Week elke jaar, met vele firmas en prokureurs wat hulle dienste aanbied, pro bono, gratis, vir lede van die publiek wat ‘n testament wil laat opstel deur kundige professionele persone. Dit is een van die jaarlikse nasionale inisiatiewe daarvan. Hier is die relevante verwysing na die Prokureursorde webwerf.
Pro Scripto is een van die vooraanstaande forensiese dokument eksaminatore in SA - as jy twyfel oor die egtheid van 'n dokument (soos 'n testament) 'n handtekening of handskrif, kan jy hulle hier kontak.
Die Regsbronne - Sentrum Die RBS is ‘n onafhanklike nie profyt regssentrum wat poog om die reg te gebruik om geregtigheid,demokrasie en die realisasie van sosio-ekonomiese regte te bewillig. Dit word vir die kwesbare en gemarginaliseerde gedoen, insluitend armoediges, daklose en grondlose mense en gemeenskappe teen wie gediskrimineer word weens ras, klas, geslag, gebrek of weens sosiale, ekonomiese, en historiese omstandighede. Werk word aan meer as 65 prokureurs en personeel verskaf in die kantore in Johannesburg, Durban, Pretoria en Grahamstad en werk dikwels saam met ander private gemeenskapsorganisasies.
Prokureurs vir Menseregte PMR is ‘n onafhanklike menseregte organisasie met ‘n lang rekord van mense regtelike aktivisme en openbare belang litigasie in Suid Afrika. PMR gebruik die reg as ‘n positiewe instrument vir verandering en om die demokratisering van die Suid Afrikaanse gemeenskap te verdiep. Om dit te bewillig word gratis regsdienste bewillig aan kwesbare, gemarginaliseerde en armoedige individue en gemeenskappe, beide nie nasionaal en Suid Afrikaans, wie slagoffers is van onregmatige inbreukmaking op hulle konstitusionele regte. Regsklinieke daarvan bestaan in Johannesburg, Pretoria en Durban, sowel as kantore in Stellenbosch en Upington.
ProBono.Org ProBono.Org reël die lewering van gratis regsdienste aan armes deur privaat regslui. Dit is die eerste, en steeds die enigste, sodanige organisasie in Suid-Afrika. ProBono.Org verseker dat pro bono regsdienste aan duisende arm kliënte verskaf word deur middel van hul netwerk van regsfirmas, onderwyl Suid-Afrika nog spook om die erfenis van ingeburgerde diskriminasie en kroniese armoede aan te spreek. Hulle innoverende besigheidsmodel sorg daarvoor dat uitstaande regsadvies van miljoene rande deur privaat regslui aan die kwesbaarste en afgeskeepste burgers gebied word. Hulle mikpunt is nie om die gebrek aan regsdienste vir armes per se te verbeter nie, maar eerder om ‘n verandering van die regsberoep te bewerkstellig, sodat regslui meer betrokke en aktief sal raak by die bevordering van die regte van armes, asook die “Rule of Law”.
ProBono.Org se dienste sluit, onder andere, die verlening van pro bono regsdienste aan meer as 6500 kliënte per jaar in, vanaf hulle kantore in Johannesburg en Durban. Dit sluit ook die bestuur van ‘n algemene verwerkingsentrum vir regsaangeleenthede in, waar daar met kliënte konsulteer word, en hul sake beoordeel word en na privaat regspraktisyns verwys word vir gratis regsadvies. ProBono.Org hou gratis, weeklikse regsklinieke vir vlugtelinge, persone met behuisingsprobleme of diegene wat slagoffers was van polisiegeweld, asook verbruikers met verbruikersverwante probleme. Gratis regsadvies word ook gegee aan nie-regeringsorganisasies en gemeenskapsorganisasies, asook aan klein besighede wat regsadvies benodig oor hoe om ’n besigheid te begin.
Mediasie – mediasie vind plaas wanneer mense met ‘n probleem toestem dat ‘n ander persoon optree as tussenganger en hulle help om hulle probleem op te los. Sommige van die reëls wat Landdroshofverrigtinge bepaal, is gewysig en die​ Hof​-g​eannekseer bemiddeling is amptelik deur die Departement van Justisie op 16 Februarie 2015 bekendgestel. Die bemiddeling diens bied 'n alternatiewe dispuut resolusie meganisme wat dit moontlik maak vir onderhandelde skikking tussen​ die​ partye en verlig litigasie koste. Wanneer daar 'n geskil is tussen die partye, sal 'n bemiddelaar help met die identifisering van kwessies en gebiede van kompromie​ probeer vind​, teen 'n goedkoper en vaste tarief. Dit is die beginfase van die projek, waar die aanvanklike fokus sal wees op ​siviele​ en familie geskille​ wat binne die jurisdiksie van die distrik en plaaslike howe​ val​ ​(wat huidiglik staan op R200 000 en R400 000 onderskeidelik​)​ - die partye ​kan egter​ wel ​​​toestemming gee dat hierdie ‘geldelike jurisdiksie’ verhoog kan word buite die voorgeskrrewe perke. Kontak die ​Hof-​anneks​asie bemiddeling Projek Kantoor (012) 315 4615/6 of e-pos mediation@justice.gov.za . U kan hier meer lees hoekom bemiddeling 'n meer verkiesliker alternatief as litigasie is. Mediasie spaar beide tyd en geld, siende dat dit juis daar is om duur litigasie en regsprosesse te vermy. Equillore is ’n leier in Alternatiewe Dispuut Oplossings (ADO) in Suid-Afrika en bied mediasiedienste in die Kommersiële en Openbare Sektore, Arbeid en Verbruikersreg velde. Lees meer oor hulle dienste hier.
Arbitrasie – geskied wanneer persone wat ‘n probleem het ooreenkom dat ‘n ander persoon (genoem ‘n arbiter) luister na hulle argumente en ‘n bevinding maak wat beide die partye vooraf ooreengekom het om na te volg. Christopher Consulting bied 'n omvattende reeks van litigasie (befondsing) oplossings en jy kan 'n oorsig van hul dienste hier lees.
Patentreg oortredings– Die profyt gemaak deur die verweerder mag opgeeis word. (sien die Wet op Patente) Begin van bladsy
Daar is 2 soorte regskoste :Party-en-Partykoste - Dit is regskoste wat noodsaaklik is om die litigasieproses glad te laat verloop. ’n Suksesvolle litigant sal gewoonlik party-en-partykoste toegeken word. Dit sal byvoorbeeld die koste van ’n prokureur wees om instruksies te neem om die ander party te dagvaar, die dagvaarding op te stel, te antwoord op die verweerder se verweerskrif, om nadere besonderhede aan te vra, om vir ’n verhoor voor te berei en in die hof op te tree. Die tarief word van tyd tot tyd aangepas – die laaste aanpassing het op 24 Februarie 2015 in werking getree. Prokureur-en-kliëntkoste - Dit is al die regskoste, bo en behalwe die party-en-partykoste, wat ’n prokureur geregtig is om te verhaal van sy kliënt vir professionele dienste gelewer. Dit is betaalbaar ongeag die uitslag van die regsproses. ’n Advokaat se opinie wat voor ’n hofsaak aangevra is (en voor daar besluit is om te dagvaar) is dus nie deel van prokureur-en-kliëntkoste nie. Onthou - Die voorgeskrewe fooie geld slegs indien daar nie tussen u en u prokureur ooreengekom is dat fooie teen ’n hoër skaal gehef sal word nie.
Die Prokureursorde van Suid Afrika is die kontrole liggaam vir die regsprofessie in Suid Afrika. Dit bring sy ses samestellende lede bymekaar - die Swart Prokureursorde, die Prokureursorde van die Kaap, die Prokureursorde van KwaZulu-Natal, die Prokureursorde van die Noordelike Provinsies, die Prokureurs- orde van die Vrystaat, en die Nasionale Vereniging vir Demokratiese Prokureurs.
Ingevolge die Wet op Prokureurs 53 van 1979, word prokureurs in Suid Afrika geregistreer en geplaas op die praktiserende rol van die statutêre, provinsiale Prokureursorde waar hulle praktiseer.
Gauteng, Noordwes, Mpumalanga en LimpopoProkureursorde van die Noordelike ProvinsiesTel (012) 338 5800www.northernlaw.co.za
VrystaatProkureursorde van die VrystaatTel (051) 447 3237www.fs-law.co.za
KwaZulu-NatalProkureursorde van KwaZulu-NatalTel (033) 3451394www.lawsoc.co.za
Wes, Oos en Noord KaapProkureursorde van die KaapTel (021) 443 7600www.capelaesoc.law.za
Ingevolge die Wet op Prokureurs 53 van 1979, is Prokureurs onderworpe aan die regulatoriese endissiplinêre jurisdiksie van die provinsiale prokureursorde waar hulle praktiseer. Die prokureursorde tree op in openbare belang en is bereid om klagtes te ondersoek wat in goeie geloof by die orde aangemeld is en wat binne die jurisdiksie daarvan val.
Die Fonds is ‘n statutêre liggaam gevestig en gereguleer deur die Wet op Prokureurs en verskaf professionele vrywaringsversekering aan prokureurs sou hulle diefstaleise in die gesig staar. Tipiese verliese gedek deur die fonds sluit in die diefstal van geld hangende registrasie van onroerende eiendom, die diefstal van geld van oorledenes of insolvente boedels, en die diefstal van skikkingsgelde van persoonlike beseringe eise. Op hierdie wyse verskaf die fonds ‘n basiese vlak van professionele vrywaringsdekking via ‘n nie profyt draende entiteit, die Versekerings Vrywaringsfonds vir Prokureurs, terwyl meeste medium tot groot praktyke addisionele dekking op eie koste koop.
Die beskerming verskaf deur die Fonds spoor die publiek aan om dienste gelewer deur regspraktisyns met vertroue te gebruik.
Ingevolge die Wet op Prokureurs, tensy u ooreenkomstig artikel 78(2A) van die Wet pertinent instruksie aan ‘n prokureur verskaf het om u geld tot u voordeel te belê, sal u nie noodwendig die rente betaal word wat u geld verdien het nie, en is daar ook nie ‘n regsverpligting op u prokureur om dit aan u openbaar te maak nie. Maak seker dat u, die kliënt, bewus gemaak word van al die opsies regtens tot u beskikking, om u in staat te stel om ‘n goed ingeligte besluit te neem.
13. Hoe kan die nuwe Wet op Beskerming teen Teistering my beskerm as ek geteister word?
Die Wet op Beskerming teen Teistering wat in werking getree het op 27 April 2013, stel jou in staat om n beskermingsbevel te kry teen enige persoon wat jou regstreeks, of deur byvoorbeeld die elektroniese media teister.
Voor die nuwe Wet kon jy net regstreeks by n landroshof n beskermingsbevel teen n teisteraar kry as hy of sy in n huishoudelike verhouding met jou was (sien die Wet of Gesinsgeweld, 1998), byvoorbeeld julle is of was verloof of getroud, woon saam, of het saam gewoon, of is ouer en kind. Teen enigiemand anders wat jou teister, sou jy voor die nuwe Wet by die hooggeregshof moes aansoek doen om n interdik of hom of haar te verbied om jou te teister.
As jy voel jy word geteister, kan jy n beedigde verklaring afle en n tydelike beskermingsbevel by n landroshof kry. n Kennisgewing van n aansoek vir n permanente beskermingsbevel moet op die beskuldigde beteken word met daarop die hofdatum wanneer die beskuldigde voor die hof moet verskyn.
Indien u voel dat u belaster is, lees hier meer oor Laster Reg.
14. Wat moet ek doen indien ek gepla of gedreig word m.b.t. ‘n skuldrekening wat ek nie aangegaan het nie?
Ongelukkig is dit ’n ondervinding gedeel deur baie mense, ten aansien van ou of nie – bestaande rekeninge, skuld en ou munisipale heffings. Meeste geskille het te make met die wyse waarop daar opgetree word, d.m.v. foonsentrums bedryf deur prokureurs, gedurende skuld invorderings.Dit sluit in:
Dreigemente om ‘n voorgeskrewe skuld te rapporteer aan ‘n kredietburo wat onwettig is ingevolge die Nasionale Kredietwet, 34 van 2005.
Dreigende regsaksies of afslag aanbiedings om skulddelging te verwesentlik.
Gepla word met SMS boodskappe, ongeskikte telefoonoproepe van invordering staf en vele eisbriewe.
Versoeke aan debiteure om bewys te lewer dat hulle nie die bedrag wat geëis word, verskuldig is nie, terwyl die onus by die krediteure berus om die eis te bewys. Versuim om aan verbruikers rekeningstate te verskaf op na dit versoek was.
Met betrekking hiertoe het die Direkteur van die Prokureursorde van die Noordelike Provinsies onlangs die volgende verklaar:
Indien ‘n prokureur volhard om vele eisbriewe (SMS’e) aan ‘n debiteur te stuur, wel wetend dat ‘n regsdispuut gelug was oor die skuld, mag sodanige optrede deur die prokureur neerkom op plaery en wat aldus geag sal kan word as onprofessionele gedrag aan die kant van die prokureur.
Klagte kan ingedien word by die prokureursorde vir ‘n dissiplinêre ondersoek sou die prokureur voortgaan met die gewraakte optrede.
15. Trek geld gehou in ‘n Prokureur se Trustrekening rente?
Die Fonds is ‘n statutêre liggaam gevestig en gereguleer deur die Wet op Prokureurs en verskaf professionele vrywaringsversekering aan prokureurs sou hulle diefstaleise in die gesig staar. Tipiese verliese gedek deur die fonds sluit in die diefstal van geld hangende registrasie van onroerende eiendom, die diefstal van geld van oorledenes of insolvente boedels, en die diefstal van skikkingsgelde van persoonlike beseringe eise. Op hierdie wyse verskaf die fonds ‘n basiese vlak van professionele vrywaringsdekking via ‘n nie profyt draende entiteit, die Versekerings Vrywaringsfonds vir Prokureurs.
Die beskerming verskaf deur die Fonds spoor die publiek aan om dienste gelewer deur regspraktisyns met vertroue te gebruik. Ingevolge die Wet op Prokureurs, tensy u ooreenkomstig artikel 78(2A) van die Wet pertinent instruksie aan ‘n prokureur verskaf het om u geld tot u voordeel te belê, sal u nie noodwendig die rente betaal word wat u geld verdien het nie, en is daar ook nie ‘n regsverpligting op u prokureur om dit aan u openbaar te maak nie. Maak seker dat u, die kliënt, bewus gemaak word van al die opsies regtens tot u beskikking, om u in staat te stel om ‘n goed ingeligte besluit te neem.
Elekroniese Dokumentasie – Regtelike entiteite kan dokumente nou elekronies bedien en uitruil in enige Suid Afrikaanse gebied teen ‘n fraksie van die normale kostes. LegalServe is ‘n leier in die veld en u kan meer oor die firma hier lees. Copyright © 2017. Prokureur.co.za | Vind 'n regsfirma | Slaan die reg na.